Hulagu-kan
<s>Hulagu-kan (1217—8. februar 1265) je bio mongolski vladar, koji je osvojio veliki deo jugozapadne Azije.</s><s>Unuk je Džingis-kana i brat Kublaj-kana.</s><s>Prvi je kan Ilkanata u Persiji.</s><s>Osnovao je dinastiju Hulagida.</s><s>Osvojio je Bagdad 1258. i razorio ga do temelja.</s><s>Srušio je Abasidski halifat.</s>

<s>Uvod</s>

<s>Hulagu je 1255. krenuo po zadatku svog brata, velikog kana Mongkea (1251—1258) da osvoji ili uništi preostale muslimanske države jugozapadne Azije.</s><s>Njegova majka, žena i najbliži prijatelj bili su nestorijanski hrišćani.</s><s>Obožavao je Persiju i njenu kulturu.</s><s>Persijski i nestorijanski uticaj bili su značajni faktori, koji su ga ohrabrili da napadne Arape.</s><s>Hulagu je oko sebe imao mnogo persijskih savetnika, koji su želeli da se osvete Arapima za osvajanje Persije izvedene nekoliko vekova pre toga.</s><s>Osim toga Persija je bila stari neprijatelj Abasidskog halifata.</s>

<s>Hulagu je imao za ciljeve osvajanje Laristana, Abasidskog halifara, Ajubidskih državica u Siriji, Mamelučkog sultanata u Egiptu.</s><s>Monke kan je naredio Hulagu da se lepo odnosi prema onima, koji se predaju, a da uništi one, koji neće da se predaju.</s>

<s>Marš na Bagdad i bitka kod Bagdada 
Hulagu-kan je zapovedao najvećom mongolskom vojskom, koja je ikad skupljena.</s><s>Među njegovim generalima bio je i nestorijanski hrišćanin general Kitbuka.</s><s>Hilagu je lako razorio Luristan, da se glas o tome nadaleko proširio, pa su Hašašini odmah predali svoju tvrđavu Alamut bez borbe.</s><s>Mongoli si imali davno nameru da zauzmu Bagdad.</s><s>Veliki kan je zapovedio Hulaguu da bude milostiv prema onima, koji se predaju.</s>

<s>Mongolska vojska je krenula u novembru 1257. na Bagdad.</s><s>Po naređenju velikog kana svaki deseti sposoban za borbu u celom carstvu morao je biti u sastavu Hulaguove armije.</s><s>Hulagu je od halifa Al Mustasima zahtevao da se preda.</s><s>Halif je odbio i zapretio je Mongolima da će navući gnev boga, ako napadnu halifa.</s><s>Halif se nije dovoljno dobro pripremio.</s><s>Nije sakupio dovoljno vojske, a i zidove Bagdada nije ojačao.</s><s>Halif je učinio najgoru stvar koju je mogao, a to je bila da je naljutio Hulagua i dao mu izgovor za kasnije haračenje Bagdada.</s><s>A sa druge strane nije se pripremio za odbranu.</s>

<s>Hulagu je svoju vojsku podelio na dva dela, tako da su ugrožavali Bagdad i sa istočne i sa zapadne obale Tigra.</s><s>Deo halifove vojske je odbio snage sa zapada, ali poraženi su bili u sledećoj borbi.</s><s>Mongoli su provalili nasipe i izazvali su poplavu na području iza halifove armije.</s><s>Halifova armija se našla u zamci.</s><s>Većinu halifove vojske se ili utopila ili su ih Mongoli ubili.</s>

<s>Posle toga Mongoli su pod zapovedništvom kineskog generala Guo-kana započeli opsadu grada.</s><s>Izgradili su palisadu i dovezli su opsadne sprave i katapulte.</s><s>Opsada je započela 29. januara.</s><s>Bitka je bila relativno kratka, obzirom da se radilo o opsadi.</s><s>Već do 5. februara Mongoli su kontrolisali jedan pojas zida.</s><s>Halif Al Mustasim je pokušao da pregovara, ali Hulagu je odbio Bagdad se predao 10. februara 1258. godine.</s><s>Mongoli su 13. februara prodrli u grad i započeli sedmicu masakriranja, pljačkanja, silovanja i uništavanja.</s>

<s>Pljačka Bagdada 
Mongoli su pri pljački Bagdada učinili neprocenjive štete.</s><s>Uništili su veliku biblioteku Bagdada sa brojnim neprocenjivim istorijskim dokumentima i knjigama sa temama od medicine do astronomije.</s><s>Preživeli su govorili da je Tigar bio crn od tinte sa brojnih knjiga.</s>

<s>Građani su pokušali da beže, ali Mongoli bi ih ubijali i silovali.</s><s>Broj ubijenih varira od izvora do izvora.</s><s>Martin Siker piše da je možda ubijeno oko 90.000 stanovnika.</s><s>Druge procene su mnogo veće i kreću se od nekoliko stotina hiljada naviše.</s>

<s>Mongoli su opljačkali i uništili džamije, biblioteke, bolnice.</s><s>Velike građevine, koje su bile rad generacija spaljene su do temelja.</s><s>Halifa su zarobili i prisilili da gleda kako se ubijaju njegovi podanici i kako se pljačka blago.</s><s>Marko Polo je pisao da je Hulagu izgladnio halifa do smrti.</s><s>Većina istoričara veruje muslimanskim izvorima, da su Mongoli halifa umotali u ćilim i da su konjima jašili preko njega.</s><s>Umotan je bio u ćilim, jer su verovali da kraljevska krv ne sme dotaći zemlju.</s><s>Ubili su sve halifove sinove.</s>

<s>Pre toga Mongoli su uništavali grad samo ako se ne bi predao.</s><s>Gradovi koji bi se odmah predali bili bi pošteđeni.</s><s>Oni koji bi se kao Bagdad predali posle kratke borbe mogli su očekivati pljačku, ali ne potpuno uništenje.</s><s>Mongoli su potpuno razorili Bagdad.</s><s>Bagdad je ostao bez stanovništva.</s><s>Bagdad je nekoliko vekova bio ruševina.</s>

<s>Osnivanje Ilkanata 
Kada je razorio halifat male državice tog područja su odmah iskazivale lojalnost Hulagu-kanu.</s><s>Posle toga, 1259. zauzima ajubitske posede u Siriji i šalje izvidnice do Gaze.</s><s>Sledeći potez koji se očekivao bio je napad na Egipat.</s><s>Međutim smrt Mongke-kana prisilila je hulagu kana da se povuče.</s><s>Usledila je borba za nasleđe, posle koje je Kublaj-kan postao veliki kan, ali faktički više nije bilo jedinstvenog Mongolskog carstva.</s><s>Nastala su 4 kanata.</s><s>Jedan od njih je bio Ilkanat, koji je osnovao Hulagu u Persiji.</s>

<s>Mameluci kojima su krstaši omogućili prolaz pobedili su mongolsku vojsku u bici kod Ain Džaluta 1260. godine.</s><s>Posle toga Palestina i Sirija više nisu u sastavu Ilkanata, a granica Ilaknata je postao Tigar.</s>

<s>Hulaguovi pohodi protiv muslimana naljutili su Berke-kana.</s><s>Berke je obećao osvetu nakon razaranja Bagdada.</s><s>Berke i Hulagu su se međusobno borili i time su slabili jedinstvo mongolskog carstva.</s><s>Hulagu je 1263. izgubio bitku severno od Kavkaza.</s>

<s>Hulagu-kan je umro 1265. godine.</s><s>Nasledio ga je sin Abaka.</s>

<s>Literatura</s>

<s>Boyle, J.A., (Editor).</s><s>The Cambridge History of Iran: Volume 5, The Saljuq and Mongol Periods .</s><s>Cambridge University Press; Reissue edition (January 1, 1968). .</s><s>Perhaps the best overview of the history of the il-khanate.</s><s>Covers politics, economics, religion, culture and the arts and sciences.</s><s>Also has a section on the Isma'ilis, Hulagu's nemesis.</s><s>Encyclopedia Iranica has scholar-reviewed articles on a wide range of Persian subjects, including Hulagu.</s><s>Morgan, David.</s><s>The Mongols.</s><s>Blackwell Publishers; Reprint edition, April 1990. .</s><s>Best for an overview of the wider context of medieval Mongol history and culture.</s><s>Atwood, Christopher P. (2004).</s><s>The Encyclopedia of Mongolia and the Mongol Empire.</s><s>Facts on File, Inc. .</s><s>Robinson, Francis.</s><s>The Mughal Emperors And the Islamic Dynasties of India, Iran and Central Asia.</s><s>Thames and Hudson Limited; 2007.</s><s>Michael Prawdin: Mongol Empire.</s><s>Its Rise and Legacy.</s><s>Transaction, New Brunswick NJ 2006, , S. 288–379.</s><s>Dilek Zaptcioglu: Die Geschichte des Islam.</s><s>Campus-Verlag, Frankfurt am Main u. a. 2002, , S. 142–143.</s><s>Wilhelm Baum: HÜLÄGÜ.</s><s>In: Biographisch-Bibliographisches Kirchenlexikon (BBKL).</s><s>Band 18, Bautz, Herzberg 2001, , Sp.</s><s>669–672.</s>

<s>Spoljašnje veze</s>

<s>A long article about Hulagu's conquest of Baghdad, written by Ian Frazier, appeared in the April 25, 2005 issue of The New Yorker.</s><s>An Osama bin Laden tape in which Osama bin Laden compares Vice President Dick Cheney and Secretary of State Colin Powell to Hulagu and his attack on Baghdad.</s><s>Dated November 12, 2002.</s><s>Genealogie Hülegüs</s>

<s>Ilhanidski vladari</s>

